CELEX: 62007TN0274
Language: fi
Date: 2007-07-19 00:00:00
Title: Asia T-274/07: Kanne 19.7.2007 — Zhejiang Harmonic Hardware Products v. neuvosto

22.9.2007   
            
            
               FI
            
            
               Euroopan unionin virallinen lehti
            
            
               C 223/15
            
         Kanne 19.7.2007 — Zhejiang Harmonic Hardware Products v. neuvosto
   (Asia T-274/07)
   (2007/C 223/24)
   Oikeudenkäyntikieli: englanti
   Asianosaiset
   
      Kantaja: Zhejiang Harmonic Hardware Products Co. Ltd (Zhejiang, Kiina) (edustaja: solicitor R. MacLean)
   
      Vastaaja: Euroopan unionin neuvosto
   Vaatimukset
   
               —
            
            
               23.4.2007 annetun neuvoston asetuksen (EY) 452/2007 1 ja 2 artikla on kumottava siltä osin kuin niitä sovelletaan kantajaan ja
            
         
               —
            
            
               neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka valmistaa silityslautoja ja niiden keskeisiä osia Kiinan kansantasavallassa, vaatii lopullisen polkumyyntitullin käyttöön ottamisesta Kiinan kansantasavallasta ja Ukrainasta peräisin olevien silityslautojen tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta 23.4.2007 annetun neuvoston asetuksen (EY) N:o 452/2007 (1) kumoamista siltä osin kuin sen säännöksiä sovelletaan kantajaan.
   Kanteensa tueksi kantaja väittää ensimmäiseksi, että yhteisön toimielimet ovat rikkoneet perusasetuksen (2) 2 artiklan 7 kohdan b alakohtaa, koska komissio teki neuvostolle polkumyynnin vastaisia toimenpiteitä koskevan ehdotuksen, joka perustui virheelliselle väitteelle, jonka mukaan kantaja ei täyttänyt 2 artiklan 7 kohdan c alakohdassa säädettyä markkinatalouden kriteeriä.
   Toiseksi kantaja väittää, että yhteisön toimielimet rikkoivat perusasetuksen 20 artiklan 4 ja 5 kohtaa ja loukkasivat kantajan oikeutta tulla kuulluksi, koska kantajalle annettiin vain kuusi päivää aikaa vastata komission tarkastettuun lopulliseen ilmoitukseen.
   Kolmanneksi kantaja väittää, että yhteisön toimielimet rikkoivat perusasetuksen 8 artiklaa, koska ne eivät ottaneet asianmukaisella tavalla huomioon kantajan tekemiä hintasitoumuksia.
   Lopuksi kantaja väittää, että yhteisön toimielimet rikkoivat perusasetuksen 5 artiklan 2 kohdan a alakohtaa, koska ne eivät ilmoittaneet sen kantelijan henkilöllisyyttä, jonka tekemän kantelun perusteella riidanalaiseen asetukseen johtanut tutkinta aloitettiin.
   
      (1)  EUVL 2007, L 109, s. 12.
   
      (2)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22.12.1995 annettu neuvoston asetus (EY) N:o 384/96 (EYVL 1996, L 56, s. 1).